FELLESRÅD OG SOKNERÅD 10.09.25 – PROTOKOLL

Møtetidspunkt: Kl. 10.00 – 12.00.

Møtestad: Kvævemoen kapell.

Møtande: Sissel Agathe Bø, Svein Hompland, Bjørg-Hilde Fidjeland, Tone Marit Bjørnestad, Siri Elisabeth Skagestad og Isak A. Liland (FR).

I tillegg møtte John Birkeland (kyrkjeverje).

Fråværande: Knut Torfinn Øydna (prest), Arvid Tjørhom, Tore Kvæven og Peder Solheim.

***Frå møtet:***

Leiar Sissel Agathe Bø ynskte velkomen. Tone Marit Bjørnestad opna møtet.

SAKSLISTE:

Godkjenning av innkalling

Innkallinga vart samrøystes godkjent.

Godkjenning av saksliste

Ingen merknadar. Sakslista blei samrøystes godkjent.

Protokoll fra fellesrådsmøte 06.08.25

Det skulle ha kome fram i protokollen at Arvid Tjørhom hadde meldt forfall til møtet. Protokollen vart deretter samrøystes godkjent.

FR – SAKER SOM BLEI BEHANDLA:

27/25 Tertialrapport II for 2025

Forslag til vedtak:

Tertialrapport II vert tatt til orientering.

Behandling:

Ingen andre forslag vart fremma. Forslag til vedtak vart samrøystes vedtatt.

Vedtak:

Tertialrapport II vert tatt til orientering.

28/25 Forslag til utleigereglar for kyrkjer og kapell

Forslag til vedtak:

Reviderte utleigereglar for kyrkjer og kapell vert godkjent. Reglane blir sendt til Telemark og Agder Bispedømmeråd for endeleg godkjenning.

Behandling:

Ingen andre forslag vart fremma. Forslag til vedtak vart samrøystes vedtatt.

Vedtak:

Reviderte utleigereglar for kyrkjer og kapell vert godkjent. Reglane blir sendt til Telemark og Agder Bispedømmeråd for endeleg godkjenning.

FR – ORIENTERINGSSAKER:

29/25 Nytt kyrkjekontor/-senter. Reviderte planskisser. Unnateke frå offentleg innsyn

*(Jfr. Regler om formene for menighetsrådets og kirkelig fellesråds virksomhet, § 3)*

Leiar av arbeidsgruppa orienterte om status i arbeidet. Fellesrådet tok informasjonen til orientering.

Eventuelt

Ingen saker.

SR – SAKER SOM BLEI BEHANDLA:

28/25 Evaluering av gudsteneste på Kvinen

Det bør leggast til rette for at presten og andre involverte kan ha ei kortare rute om ynskjeleg (båt ved Ognhellarvatn). Kyrkjeverjen informerer prosten.

29/25 Evaluering av opplegg på Sirdalsdagane (laurdag)

Det var godt frammøte. Mellom 150 - 200 personar var innom. Mange av brukarane ga tilbakemelding om at dei syntes opplegget var veldig bra. Viktig å føre vidare eit tilbod for born og unge. Ope kapell er og viktig. Kaffe, saft og steikte lappar fungerer bra som serveringstilbod.

Til neste gong: Organisten kan godt spele litt inne i kapellet, til dømes i to bolkar.

30/25 Forslag om temamøte for soknerådet

Kyrkjeverjen har kome med innspel på grunnlag av at kyrkja treng fleire friviljuge, og at relativt få personar går i kyrkja. Soknerådet drøfta saka. Følgande vart trukke fram:

* Eit betre samarbeid med dei andre kristne organisasjonane. Etablere syskenringen igjen.
* Kyrkjekaffe er viktig. Sosial arena.
* Rollen som kyrkjevert.
* Faste temamøter i kyrkjestova.
* Viktig med informasjon (info.foldar, fjesboka, heimeside, bruk av media).

Ein vart einige om at arbeidsutvalet sender ein invitasjon til Filadelfia Tonstad, G1 Tonstad og Sirdal Bedehusforsamling om å starte opp igjen syskenringen. Vidare kjem arbeidsutvalet tilbake med eit forslag til opplegg for temamøter.

SR – ORIENTERINGSSAKER:

31/25 Bytte av tidspunkt for takkoffer

I gudstenesteplanen skulle takkoffer 07.09.d.å. gå til kyrkjelydsarbeidet. Men sidan Søndagsskulen Noreg kom og var delaktig i gudstenesten, bytta ein om, slik at takkoffer denne gongen gjekk til Søndagsskulen. Soknerådsleiar var konferert med. Det inneber at takkoffer går til kyrkjelydsarbeidet neste gong Søndagsskulen står oppført som mottakar av takkoffer.

32/25 Informasjon frå kyrkjekontoret

Kyrkjeverjen informerte om følgande:

* Ordninga med plakatar som oppslag vert vidareført. Oppslag på Myre camping tas bort.
* Kyrkjeverjen har hatt oppstartsmøte med økonomisjef i kommunen om budsjett for 2026.
* Status for reinhald.
* Arbeidet med vedlikehaldsplan startar opp like etter soknerådsmøtet. Møte i arbeidsgruppa.
* Forespurnad frå kulturskulen om samarbeidsavtale framover (budsjettsak).
* Framover vil fornying av festeavgift skje digitalt. Dette er eit ledd i moderniseringa av kontoret.
* Det vert arbeid med etablering av fast givarteneste; Samarbeid er inngått med Solidus, som Den norske Kirke har inngått avtale med.
* Kyrkjeverjen har kome med skriftleg innspel til kommuneplanen sin samfunnsdel (arealstrategi). Innspelet handlar om etablering av minnelund samt arealbehov for gravplassane, særleg Kvævemoen.
* Medarbeidarundersøking denne hausten.

Eventuelt

Tone Marit Bjørnestad:

* Ynskje om at nattverd kjem fram på plakatane (oppslag).

Siri Elisabeth Skagestad:

* Ynskje om at reingjering av vindauge vert prioritert neste sommar.

Leiar avslutta møtet.

Tonstad, 10/9-25

Sissel Agathe Bø (leiar) John Birkeland (kyrkjeverje)